laion/Wikipedia-Exotic huggingface dataset:
Microcebus jollyae

Microcebus jollyae on kääbusleemurlaste sugukonda kuuluv hiirleemuri liik, kes avastati 2006. aastal ja sai nime primatoloog Alison Jolly järgi. Karvastik on punakaspruun, kõhul hall, ninal on väike valge laik. Pea on ümar, suurte silmade ja kõrvadega. Tüvepikkus 211–219 mm, sabapikkus 121–123 mm ja kaal 61 g. Microbeus jollyae sööb lehti, seemneid, puuvilju, tõuke ja muid putukaid, harvemini linnumune. Liik elab kitsal alal Madagaskari idaosas.
Hüäänlased

Hüäänlased (Hyaenidae) on kiskjaliste seltsi kuuluv sugukond. Hüäänlased elutsevad Aasias ja Aafrikas. Hüäänlaste sugukonda kuulub neli tänapäevast perekonda nelja liigiga.
Pruunhüään

Pruunhüään (Parahyaena brunnea, sünonüüm Hyaena brunnea; eesti keeles ka pruun-vööthüään) on pruunika paksu karvastikuga hüäänlane. Pruunhüään elutseb Lõuna-Aafrika kuivades piirkondades. Säilinud vaid Botswanas ja Namiibias ning väikeste asurkondadena ka Kalahari ja Gemsboki rahvuspargis Lõuna-Aafrika Vabariigis. Pruunhüään sööb putukaid, väikseid selgroogseid, linnumune, kuid kütib ka suuremaid imetajaid, näiteks gnuusid. Loomaaedades on need pruunhüäänid haruldased, viimasel ajal[millal?] on Praha loomaaias neid edukalt paljundatud.[viide?] Vööthüään Hüäänlased Täpikhüään Tsiibethüään Andrei Miljutin. Maailma imetajate mitmekesisus. Tallinn : Varrak, 2015. Lk 238 "Haruldased loomad aastatuhande künnisel", E. Kus/ V. Pleger, lk 42. Pruunhüäänide päästmise programmi koduleht Pruunhüäänide tutvustus
Aaslina

Aaslina (Linum catharticum) on linaliste sugukonna lina perekonda kuuluv ühe- või kaheaastane rohttaim. Aaslina kasvab 4-30 cm kõrguseks. Taime õrn vars on sile, ümar ja korduvalt harkjalt harunenud. Vastakud terveservalised ühesoonelised lehed ei ületa pikkuselt sentimeetrit. Valged samuti kuni ühesentimeetrise läbimõõduga õied paiknevad ebasarikjates õisikutes, mis püsivad enne puhkemist enamasti longus. Lahklehisete ning 4-5 cm pikkuste kroonlehtede allosas paikneb kollakas laik. Ka näärmekarvalise servaga tupplehed pole liitunud. Taime vili on neljaosaline kupar, mille igas osas paikneb kaks seemet. Aaslina tolmeldavad kiletiivalised, kuid sageli toimub isetolmeldamine. Liigil on 16 kromosoomi. Taim õitseb juulist septembrini. Eestis on aaslina tavaline niidutaim. Liik eelistab lubjast pinnast. "Linum catharticum L." eElurikkus. Vaadatud 31. jaanuaril 2023. Kuusk, Vilma; Leht, Malle; Oja, Tatjana; Reier, Ülo; Sepp, Silvia; Zingel, Hanno; Tuulik, Taavi (2007). Leht, Malle (toim). Eesti taimede määraja (teine, parandatud ja täiendatud trükk). Tartumaa: Eesti Maaülikool, Eesti Loodusfoto. Lk 185. "Fairy Flax". NatureGate. Vaadatud 31. jaanuaril 2023. Pagel, Ellen; Poschlod, Peter; Reisch, Christoph (september 2020). "Habitat matters - Strong genetic and epigenetic differentiation in Linum Catharticum from dry and wet grasslands". Ecology and Evolution: 10271. Jhala, Amit J.; Hall, Linda M.; Hall, Jocelyn C. (mai–juuni 2008). "Potential Hybridization of Flax with Weedy and Wild Relatives: An Avenue for Movement of Engineered Genes?" (PDF). Crop Science. 48: 833. Aaslina andmebaasis eElurikkus
Aasluharohumaa

Aasluharohumaa on lühiajaliselt üleujutatav luharohumaa. Selle saagikus on 10–30 tsentnerit hektarilt. ENE 6. köide, Tallinn: Valgus 1974, lk 515
Aasnurmikas

Aasnurmikas (Poa pratensis) on taimeliik kõrreliste sugukonna nurmika perekonnast. Aasnurmika pööris on piklik ja tihe, kuni 10 cm pikkune, pööriseharud on 3–7 kaupa männases. Pähikud on kuni 5 mm pikkused ja enamasti lillakad. Välissõkla alumise osa rood ripskarvane. Keeleke on 0,1–1 mm pikkune ja tömbi tipuga. Lehed on paadikujuliselt ahenenud, 2–6 mm laiad. Alumised lehetuped on taimel lapikud ja siledad. Taimed on 30 kuni 90 cm kõrged, õitsevad juunis–juulis. Aasnurmikas kasvab karjamaadel, niitudel, teeäärtel, hõredates metsades, põldudel, kesadel. Ta on levinud Euroopas, Aasias, Aafrika põhjaosas ning invasiivsena Põhja-Ameerikas. Eestis sage. Samuti on aasnurmikas populaarne kultuurtaim murusegude koostisosana. Aasnurmikast on aretatud arvukalt nii sööda- kui ka murusorte. Eestis on tuntud Jõgeva sordiaretusjaamas murutaimeks aretatud aasnurmikasort 'Esto'. Aasnurmikas on väärtuslik söödataim. Aasnurmikas on levinud USA Apalatšide piirkonnas, sealhulgas Kentucky osariigis, mistõttu üks tema ingliskeelsetest nimedest on Kentucky bluegrass. Selle järgi on ansmabli Blue Grass Boys eeskujul saanud nime kantrimuusika žanr bluegrass. Aasnurmika pähikud Aasnurmikas Aasnurmika pööris Aasnurmikal on õie alusel kähar karvatutt Leht, M. (toim.). 2010. Eesti taimede määraja. EMÜ, Eesti Loodusfoto, Tartu "Bluegrass Music: The Roots". International Bluegrass Music Association. Originaali arhiivikoopia seisuga 30.04.2011. Vaadatud 10.09.2018. Rosenberg, Neil (1985). Bluegrass: A History. University of Illinois Press. ISBN 0-252-00265-2, pp. 84-45 "Old-Time Man" interview June 2008 Virginia Living pp. 55-7. Aasnurmikas andmebaasis eElurikkus Aasnurmikas e-taimemäärajas
Aasosi

Aasosi (Equisetum pratense) on taimeliik osjaliste sugukonna osja perekonnast. Kasvab peamiselt metsas (erinevalt võrdlemisi sarnasest põldosjast, mis kasvab peamiselt lagedal). Aasosi andmebaasis eElurikkus
Aasovi-Doni Kommertspank

Aasovi-Doni Kommertspank (vene keeles Азовско-Донской коммерческий банк) oli Venemaa pank, mis asutati 1871 Taganrogis. 20. sajandi algul laienesid Venemaa keisririigi Balti provintsidesse kaks Venemaa panka: Vene Talurahva Põllupank ja Doni Agraarpank, nende eesmärk oli toetada talupoegi maa soetamisel ja sel eesmärgil osteti kokku mõisaid, et need siis talupoegadele müüa või rentida. Ostetud mõisad tükeldati ning jagati taludeks. Eestimaa kubermangus kuulus Doni Agraarpangale Emmaste-Kuriste, Orjaku-Kuriste, Saida, Suur-Kullamaa ja Ubasalu mõis ning Vene Talurahva Põllupangale Jõgisoo, Lehtmetsa, Männiku, Nakamaa ja Paasiku poolmõis. 1912. aastal avas ta Tallinnas filiaali. Koostöös Aasovi-Doni Kommertspangaga moodustati Tallinna tselluloosivabrikust 1912. aastal Põhja paberi- ja tselluloosivabriku aktsiaselts, mis alustas tegevust 1913. aastal. 1917. aastal Aasovi-Doni Pank natsionaliseeriti 1 ja likvideeriti 1930. aastal. Uus rahaasutus Tallinnas. Asowi-Doni kommertspank (Peterburis) on juba oma Tallinna osakonnale ruumid üürinud ja tahta ärilist tegewust siin pea algada, Tallinna Teataja (1910-1922), nr. 107, 13 mai 1913 Märt Uustalu, Poolmõisatest ja nende omanikest Eesti- ja Liivimaal, Õpetatud Eesti Seltsi aastaraamat 2010, Tartu 2011, lk 123 ENE 1. väljaanne, kd 5, lk 27 Ajutise Valitsuse koosolekul 25. nov on järgmised Tallinna rahaasutused oma Esitajate kaudu Ajutisele Valitsusele nõusolemist avaldanud Eesti Wabariigi 5% lühiaegseid võlakohustusi omandada, Postimees (1886-1944), nr. 226, 27 november 1918
Libertiin

Libertiin (ladina libertinus) oli Vana-Roomas orjusest vabakslastu. Libertiiniks on uusajal hakatud ka nimetama inimest, kes peab end ühiskonna, religiooni ja moraali normidest vabaks. Et libertiinid eiravad ka seksuaalmoraali, siis nimetatakse tavakeeles libertiiniks väga liiderlikku meest. Esimesena kasutas libertiini mõistet prantsuse teoloog ja usupuhastaja Johann Calvin (1509–1564), kui ta kritiseeris ühte anabaptistide sekti, mis oli hüljanud mitmed ühiskondlikult olulised väärtused. Hiljem hakkas mõiste „libertiin“ märkima isikut, kes julgeb rikkuda institutsioonide poolt peale surutud moraali- ja ühiskondlikke norme. Libertiinide liikumine kujunes välja ja arenes peamiselt prantsuse kultuuriruumis. Selle liikumise tuntumad eestvedajad olid šveitsi päritolu jurist ja kalvinist Elie Diodat (1576–1661), õpetlane ja humanist Pierre Dupuy (1582–1651), kirjanik ja kuningas Louis XIV eraõpetaja François de La Mothe-Le-Vayer (1588–1672), raamatukoguhoidja ja teadlane Jacques Dupuy (1591–1656), matemaatik, filosoof, teoloog ja astronoom Pierre Gassendi (1592–1657), õpetlane ja raamatukoguhoidja Gabriel Naudé (1600–1653) ja aristokraat, revolutsiooniline poliitik, filosoof, kirjanik, vaba armastuse propageerija Markii de Sade (1740–1814). Erandina võib sellesse loetelusse lisada ka inglise okultisti, poeedi, maalikunstniku ja kirjaniku Aleister Crowley (1875–1947), kes sai tuntuks vabade seksuaalsuhete propageerijana. Gordon, Alexander (1911). "Libertines" . In Chisholm, Hugh (ed.). Encyclopædia Britannica. 16 (11th ed.). Cambridge University Press. p. 543.
Viraksaare sootee

Viraksaare sootee asub Paide linnast Prääma–Viraksaare maanteed mööda sõites 4–5 kilomeetri kaugusel paremal pool maanteed Prääma rabas (Viraksaare küla kaudu umbes 1 km). Viraksaare sootee avastati 1985. aastal, kui freesturbaväljade vahele rajati kuivenduskraave. Arheoloogilistel kaevamistel selgus, et sootee puitlaotis oli kattunud 0,3–0,7 meetri paksuse turbakihiga. Tee rajamiseks oli kasutatud 2,8–3,1 meetri pikkusi soomänni- ja kasetüvesid, mis olid asetatud teetrassiga risti. Turbas hästi säilinud puutüvedel olid jälgitavad laiateralise kirve raiumisjäljed. Jämedamad puutüved olid laotud reeglina ühes kihis, peenikesed 2–3 kihis. Puitlaotises leidus ka üksikuid palke, mis pärinesid tõenäoliselt lammutatud hoonetest. Puutüvede alla oli loobitud oksi ja peenemaid tüvesid. Radioaktiivse süsiniku meetodi abil dateeriti sootee 16. sajandi teisele poolele. Puude aastarõngaste järgi tehtud dendrokronoloogiliste uuringute järgi rajati tee 1567. aastal ning seda parandati ilmselt 1592. aastal. Sootee ühendas ilmselt Viraksaare ja Palivere soosaart, jätkudes oletatavasti edasi ka põhja poole. Kümmekonnameetrine teelõik on jäetud pärast uuringuid asjahuvilistele avatuks. Vaatamiseks avatud lõik kipub aga võssa kasvama ja on möödasõitjatele juba üsna raskesti märgatav. Ain Lavi, Aarend-Mihkel Rõuk "Paide ümbruse vanad sooteed"; artikkel kogumikust "Paide-Eestimaa süda" Paide. 1991 Viraksaare sootee kultuurimälestiste riiklikus registris
Abstraktsioon

Abstraktsioon on eristamise või lahtivõtmise tulemus, abstraheerimisel saadud mõiste või mudel. Vastupidi on konstruktsioon millegi (ka väljamõeldise) kokkupanemine, uue loomine. Abstraktne objekt Abstraktne entiteet
Abstraktne mõtlemine

Abstraktne mõtlemine on mõtlemine, mis opereerib abstraktsete mõistetega, abstraktsioonidega. Søren Kierkegaard ütleb: "Just sellepärast, et ta on sub specie aeterni, ei võta abstraktne mõtlemine arvesse konkreetset, ajalikkust, eksistentsini päris jõudmist ning viletsust, mida tunnetab eksisteerija tõsiasjast, et ta on igavese ja ajaliku süntees, mis on tõugatud eksistentsisse." (Afsluttende uvidenskabelig Efterskrift til de philosophiske Smuler) Konkreetne mõtlemine
Lõbumaja

Lõbumaja on seksuaalteenuseid pakkuv ettevõte. Teisi nimetusi: bordell, avalik maja, hooramaja, litsimaja jne. Seksuaalteenuseid võidakse pakkuda hotellides, baarides, restoranides, kohvikutes, diskoteekides, kabareedes, kasiinodes, saunades, massaažisalongides, juuksurisalongides jm. Lõbumajaks nimetatakse enamasti siiski sellist ettevõtet, kus peamine käive tuleb seksuaalteenustelt, ehkki täpne määratlus on paljudel juhtudel vaieldav. Lõbumaju on mitut tüüpi ning mõnede puhul on täpne nimetus samuti raskesti määratletav. Klassikaline lõbumaja, laiemalt tuntud enamasti filmide kaudu. Esimesel korrusel on baar/salong lõbutüdrukute ja madamiga. Teisel korrusel on ruumid seksuaalteenuste osutamiseks. Lihtsaim variant sellest on korter-lõbumaja: ühes toas on lõbutüdrukud, teises toas osutatakse seksuaalteenuseid. Viimane variant on levinud peamiselt Ida-Euroopas, sealhulgas ka Eestis. Call-girl-ettevõte. Lõbutüdrukud või nende vahendajad ootavad klientide telefonikõnesid. Seksuaalteenuseid osutatakse klientide ruumides. Levinud üle kogu maailma. Lõbumaja koos call-girl teenusega. Seksuaalteenuseid osutatakse nii kohapeal kui ka telefonitellimuste alusel klientide ruumides. Lõbumaja ilma salongi/baarita ja madami/vahendajata. Igal lõbutüdrukul on omaette ruum. Seksuaalteenuseid osutatakse kohapeal. Levinud peamiselt Saksamaal, Belgias, Šveitsis, Hollandis ja Hiinas. Go-go baar. Lõbutüdrukud või -poisid tantsivad baaris asuval laval või laudadel. Kliendid võivad lõbutüdrukuid endaga kaasa kutsuda seksuaalseks suhtlemiseks. Võimalik ka seksuaalteenuste osutamine kohapeal eraldi ruumides. Levinud Tais jm Kagu-Aasias. Beer bar (õllebaar). Lõbutüdrukud teenindavad baaris. Neid on võimalik endaga kaasa kutsuda seksuaalseks suhtlemiseks. Levinud Tais, eriti Pattayas. Karaoke-baar. Lõbutüdrukud või -poisid laulavad laval. Neid on võimalik kaasa kutsuda seksuaalseks suhtlemiseks. Levinud Ida- ja Kagu-Aasias; orienteeritud enamasti kohalikele elanikele, nii mees- kui naissoost klientidele. Massage parlour (massaažisalong). Lõbutüdrukud istuvad klaasi taga asuval poodiumil. Kliendid võivad neid valida. Massaaži- ja seksuaalteenuseid osutatakse kohapeal eraldi ruumides. Levinud Jaapanis, Tais jm. Eestis on seksuaalteenuste vahendamine ehk kupeldamine ehk lõbumaja pidamine seadusega karistatav kriminaalkuritegu. Rootsis on kriminaalselt karistatav ka seksuaalteenuste ostmine. Soome kaalub samasuguse seaduse vastuvõtmist lähiajal. Eestis on toimunud selleteemaline arutelu, kuid tulemusteni ei ole siiani jõutud. Maades, kus seksuaalteenuste pakkumine ja/või kasutamine on keelatud, võivad lõbumajad sageli olla seotud kriminaalsete grupeeringute tegevusaladega, inimkaubanduse ja narkootikumide müümise ja ostmisega jmt. Tallinnas on politsei andmetel[viide?] 17 eramajas tegutsevat lõbumaja, lisaks töötab prostituute veel umbes poolesajas pealinna korteris[viide?]. Kokku on Eestis arvatavalt ligi 2000 prostituuti[viide?]. Organiseeritud kuritegevus Seksiostjad Bordellide ajalugu. Sõjaväebordellid (vene keeles)
Albert Burmeister

Albert Burmeister (1. august 1870 Tula kubermang, Venemaa Keisririik – 6. jaanuar 1940 Laura, Petserimaa) oli eesti maletaja. Maletaja A. Burmeister surnud. Rahvaleht nr 12, 15. jaanuar 1940. Lk 3 "Maleisa A. Burmeister maeti". Päevaleht nr 26, 28. jaanuar 1940. Lk 5 Biograafia ESBL-is
Ave Suija

Ave Suija (sündinud 16. aprillil 1969) on eesti lihhenoloog (samblike uurija). Ta on lõpetanud Tartu Ülikooli bioloogia erialal 1995. aastal. Magistrikraadi botaanika ja mükoloogia alal sai ta samas 1997. aastal ning doktorikraadi samal erialal omandas ta 2005. aastal. 2019 Tartu Ülikooli aumärk http://raud.ut.ee/~elasn/LP_1995TY.html[alaline kõdulink] http://raud.ut.ee/~elasn/MG_BG_00.html[alaline kõdulink] "Arhiivikoopia". Originaali arhiivikoopia seisuga 9. juuni 2007. Vaadatud 17. veebruaril 2013.{{netiviide}}: CS1 hooldus: arhiivikoopia kasutusel pealkirjana (link) Tunnustusavaldused. UT 3/2019, lk 49 "Tartu Ülikooli aumärgi kavalerid". Tartu Ülikool. Vaadatud 9.12.2022. Foto ja publikatsioonid Tartu Ülikooli veebiportaalis Ave Suija Eesti Teadusinfosüsteemis
Kokott

Kokott (prantsuse sõnast cocotte) on kergete elukommetega naine, lõbunaine.
Euro FM

Euro FM oli venekeelne raadio Eestis. Euro FM oli kuuldav Tallinnas 1. septembrini 2014 sagedusel 104,9 MHz. Eesti raadiojaamade loend
Star FM

Mitte segi ajada raadiojaamaga Star FM Eesti. Star FM on Eesti raadiojaam. Star FM-i hommikuprogrammi juhivad Andres Puusepp, Jürgen Pärnsalu, Pille Minev ja Grete Kuld. Raadiojaama saatejuhtide hulka kuuluvad ka Marko Lõhmus ja Liis Lusmägi. Star FM on kuuldav Tallinnas ja Harjumaal sagedusel 96,6 MHz, Tartus ja Tartumaal sagedusel 99,4 MHz, Pärnus ja Pärnumaal 100,3 MHz, Haapsalus ja Läänemaal 92,9 MHz, Paides ja Kesk-Eestis 88,1 MHz, Võrus ja Võrumaal 103,2 MHz, Kuressaarel ja Saaremaal sagedusel 93,3 MHz, Rakveres ja Lääne-Virumaal 92,2 MHz, Jõgeval ja Jõgevamaal 101,9 MHz, Viljandis ja Viljandimaal sagedusel 89,3 MHz, Valgas ja Valgamaal 102,8 MHz ja Jõhvis ja Ida-Virumaal 106,3 MHz, Kärdlas ja Hiiumaal 97,9 MHz. Eesti raadiojaamade loend Koduleht Star FM Eesti satelliit Astra 4A vahendusel
Harilik põisrohi

Harilik põisrohi (Silene vulgaris) on nelgiliste sugukonda põisrohu perekonda kuuluv mitmeaastane rohttaimeliik. Harilik põisrohi on levinud kogu Euroopas. Eestis on ta tavaline taim. Taim eelistab kivist kasvukohta. Harilik põisrohi kasvab 15–50 cm kõrguseks. Taim on karvadeta ja hallikasroheline. Terve leheserv aga lehed kinnituvad vastakuti. Tal on silmatorkav paisunud sile võrkja mustriga õietupp, mis jääb varre külge ka pärast õitsemist. Kahelõhised kroonlehed on valged. Taim õitseb maist septembrini. Harilik põisrohi lõhnab öösiti, teda tolmeldavad nelgiöölased, kes munevad taime õide ning kelle röövikud kasutavad osa seemnealgmeid toiduks. Kuna suur hulk nektarit on peidetud sügavale õie sisse, ei pääse näiteks kimalased selleni muidu, kui närivad põie seina maiustuse lähedal läbi. Põisrohtu on kasutatud rahvameditsiinis tänu selle saponiinide sisaldusele kätepesuks ning rasvaplekkide eemaldamiseks. Hariliku põisrohu noored võrsed on söödavad ning neid kasutatakse salatina. Harilik põisrohi andmebaasis eElurikkus
Koketeerimine

Koketeerimine ehk koketerii (prantsuse keeles coquetterie) on edvistav käitumine meeldimise eesmärgil. Flirt
Absurdsus

Absurdsus on loogika reeglite vastasus, vastuolu sisaldamine. Absurdne idee sisaldab ühitamatuid koostisosi. Absurdne arutlus on kehtetu. absurdsusele taandamine paradoks
Karl Elhi

Karl Elhi (25. jaanuar 1890 Vohnja vald – ?) oli Vohnja vallavanem. Ta osales Vabadussõjas 5. polgu muusikakomandos. Ta oli pillimees Udriku puhkpilliorkestris ja ka juhatas seda 1924. aastal. Oli Sepavälja talu peremees, võttis osa kohalike majanduslike organisatsioonide tegevusest, alates 1936. aastast Vohnja vallakohtu esimees. Oma 50. sünnipäeval, 25. jaanuaril 1940, võttis ta vanalt Vohnja vallavalitsuselt asjaajamise üle. Arreteeriti NKVD poolt 29. aprillil 1945, vabastati sama aasta novembris. "Vohnja vallavanem K. Elhi 50-aastane." Järva Teataja, nr. 10, 24. jaanuar 1940 "Pasunamuusikas sai selgus majja"[alaline kõdulink] Kodukant. Kadrina valla ajaleht, 19. juuni 2009
Konkubiin

Konkubiin ehk liignaine on mehe mitteabieluline naine. Konkubiin ei ole tavaliselt oma mehega seaduslikus abielus (ajaloos mehe teenija või orjatar). Konkubiin ei ole faktiliselt ega juriidiliselt peanaisega võrdne, tema lapsed ei päri oma isa varandust samadel alustel peanaise lastega. Ka tema sotsiaalne staatus oli madalam. Vanas Testamendis esineb mitmeid konkubiine. Need olid näiteks Aabrahamil, Jaakobil, Saalomonil ja Taavetil. Tänapäeval ei ole enamikus riikides mitme naise pidamine seaduslikult reguleeritud. armuke monogaamia polügaamia polügüünia
Kõzõlsu

Kõzõlsu (kirgiisi keeles Кызыл-Суу, tadžiki keeles Кизилсӯ 'punane jõgi') on jõgi Aasias. Algab Taga-Alai ahelikult. Voolab valdavalt läände läbi Alai oru. Ühinedes Muksuga, moodustab Surhobi.
Farallon de Medinilla

Farallon de Medinilla on Põhja-Mariaanidele kuuluv asustamata saar Mikroneesias, üks Mariaanidest. Saare geograafilised koordinaadid on 16° 1′ 2″ N, 146° 3′ 31″ E. Saare pindala on 84 ha. Saar on künklik, kõrgus kuni 81 m.
Rüsijää

Rüsijää ehk rüsi ehk jäärüsi on veekogu katva jää liikumisel tekkinud jäätükkidest kuhjatis. Rannikualadele või mujale, kus mõni objekt takistab oluliselt jää liikumist, võivad tuule toimel moodustuda mitme meetri kõrgused rüsijäävallid. Neid kutsutakse sageli ka jäämägedeks (jäämägi on tegelikult suur triiviv jäätükk). Ajujää Kinnisjää Tarmo Õuemaa: "Jää ründab Läänemaa rannakülasid" Lääne Elu, 12. märts 2002
Aksioloogia

Aksioloogia ehk väärtusõpetus ehk väärtusfilosoofia on filosoofia valdkond, mille raames uuritakse väärtusi. Enamasti peetakse aksioloogia alla kuuluvateks eetikat ja esteetikat. Laiemas mõttes mahub aksioloogia alla kõik, mis on seotud inimeste või inimgruppide ning nende poolt pooldatavate või taunitavate väärtustega, nt kultuuriväärtused, kunstiväärtused, ühiskondlikud väärtused, rahvuslikud väärtused, kristlikud väärtused, põhiseaduslikud väärtused jne. Aksioloogia on filosoofia valdkondadest kõige praktilisem ning vahetumalt inimese tegevusse puutuvam.
Täisarv (andmetüüp)

Informaatikas on täisarv (integer) andmetüüp, millega saab arvuti mälus esitada väärtusi mõnest täisarvude hulga lõplikust alamhulgast. Täisarvude aritmeetika on reeglina realiseeritud riistvaras. Riistvarast ja programmeerimiskeelest sõltuvalt võib täisarvulistele andmetüüpide väärtusvaru olla erinev. Täisarvulise andmetüübi võimalike väärtuste arv sõltub andmetüübi poolt kasutatavast bittide arvust. Tehakse vahet märgiga ja märgita täisarvuliste andmetüüpide vahel. Märgiga täisarvulise andmetüübi väärtusvarusse kuuluvad nii negatiivsed kui positiivsed täisarvud, null kaasa arvatud. Märgita täisarvulise andmetüübi väärtuste hulka kuuluvad vaid mittenegatiivsed täisarvud. n-bitisele mittenegatiivsele täisarvutüüpi muutujale saab omistada väärtusi 0 kuni 2n-1; n-bitisele märgiga täisarvutüüpi muutujale saab tavaliselt omistada väärtusi −2n-1 kuni +2n-1-1. Programmeerimiskeeles Java tuntakse nelja täisarvulist primitiivset andmetüüpi: byte, short, int ja long. Andmetüüp byte (bait) väljendab 8-bitilisi märgiga täisarve ja võimaldab muutujale anda väärtusi −27 kuni +27−1 (ehk −128 kuni 127). Andmetüüp short ("lühike") väljendab 16-bitilisi märgiga täisarve ja võimaldab muutujale anda väärtusi −215 kuni +215−1 (ehk −32 768 kuni 32 767). Andmetüüp int väljendab 32-bitilisi märgiga täisarve ja võimaldab muutujale anda väärtusi −231 kuni +231−1 (ehk −2 147 483 648 kuni 2 147 483 647). Andmetüüp long ("pikk") väljendab 64-bitilisi märgiga täisarve ja võimaldab muutujale anda väärtusi −263 kuni +263−1 (ehk −9 223 372 036 854 775 808 kuni 9 223 372 036 854 775 807). Märgita täisarvulisi andmetüüpe võimaldab kasutada näiteks programmeerimiskeel C.
Kõrgeimate hoonete loend

Siin on loetletud maailma kõrgeimaid hooneid. Järgnev loend on koostatud antennitippude kõrguste järgi. "Create Lists/Graphics – The Skyscraper Center". www.skyscrapercenter.com. Vaadatud 10. juuni 2019. "Burj Khalifa - the Skyscraper Center". "Merdeka PNB118 – The Skyscraper Center".{{cite web}}: CS1 hooldus: url-olek (link) "Shanghai Tower - the Skyscraper Center". "Makkah Royal Clock Tower - The Skyscraper Center". www.skyscrapercenter.com. "Ping an Finance Center - the Skyscraper Center". "Lotte World Tower - the Skyscraper Center". "One World Trade Center - the Skyscraper Center". "Guangzhou CTF Finance Centre - the Skyscraper Center". "Tianjin CTF Finance Centre - The Skyscraper Center". www.skyscrapercenter.com. "CITIC Tower - the Skyscraper Center". "TAIPEI 101 - the Skyscraper Center". "Shanghai World Financial Center - the Skyscraper Center". "International Commerce Centre - The Skyscraper Center". www.skyscrapercenter.com. "Wuhan Greenland Center - the Skyscraper Center". "Central Park Tower - The Skyscraper Center". www.skyscrapercenter.com. Young, Michael (17. september 2019). "Central Park Tower Officially Tops Out 1,550 Feet Above Midtown, Becoming World's Tallest Residential Building". New York YIMBY. Vaadatud 17. september 2019. "Lakhta Center - the Skyscraper Center". Prisco, Jacopo. "Europe's tallest skyscraper nears completion". CNN (inglise). Vaadatud 15. jaanuar 2020. "Vincom Landmark 81 - The Skyscraper Center". www.skyscrapercenter.com. "Changsha IFS Tower T1 - The Skyscraper Center". www.skyscrapercenter.com. "Petronas Twin Tower 1 - the Skyscraper Center". "Petronas Twin Tower 2 - the Skyscraper Center".
Rohukoskel

Rohukoskel (Mergus serrator) on partlaste sugukonda koskla perekonda kuuluv veelinnuliik. Pesitseb ka Eestis, kus tema pesitsusaegset arvukust hinnatakse 800 – 1200 paarile, talvist arvukust 300 – 1000 isendile. "Eesti lindude staatus, pesitsusaegne ja talvine arvukus 2003–2008" (PDF). Hirundo. Eesti Ornitoloogiaühing. 2009. Originaali (PDF) arhiivikoopia seisuga 14. detsember 2011. Vaadatud 27. oktoobril 2011. Rohukoskel andmebaasis eElurikkus Rohukoskel